**Σύντομες οδηγίες αναφορικά με την προκήρυξη των υποτροφιών SYLFF
ακαδημαϊκού έτους 2021-22 και την κατάθεση αιτήσεων.**

Αριθμός Υποτροφιών: Για το ακαδημαϊκό έτος 2021-22 προκηρύσσονται πέντε (5) υποτροφίες , κάθε μία ύψους USD 10.000 .

Καταληκτική ημερομηνία υποβολής αιτήσεων: Κυριακή 31 Οκτωβρίου 2021 και ώρα 24:00

Τρόπος υποβολής αιτήσεων: Αποκλειστικά ηλεκτρονικά, με email στη διεύθυνση sylff@uoa.gr

Άλλες πληροφορίες:

1) Ερωτήματα μπορείτε να απευθύνετε :
α) Στις Γραμματείες Τμημάτων/Σχολών/Μεταπτυχικών Προγραμμάτων
β) μέσω email στο sylff@uoa.gr  με την ένδειξη "ερώτημα".

2) Αίτηση-δικαιολογητικά:

* Τo σύνολο των δικαιολογητικών υποβάλλεται από τους υποψηφίους ηλεκτρονικά στην διεύθυνση sylff@uoa.gr σε **ένα ενιαίο** email με τίτλο "Υποβολή αίτησης για την υποτροφία SYLFF ακαδ.έτους 2021-22 του/της .... (ονοματεπώνυμο) ". Η υποβολή αιτήσεων θα πρέπει να γίνεται από το Ιδρυματικό email του υποψηφίου, θα πρέπει να είναι υπογεγραμμένη και σκαναρισμένη. Σε περίπτωση που δεν έχετε τη δυνατότητα υπογραφής της, θα το αναφέρετε στο σώμα του email αποδεχόμενοι ότι όσα δηλώνετε είναι αληθή. Παρακαλείσθε να χρησιμοποιείτε προγράμματα σμίκρυνσης αρχείων με προσπάθεια να μην ξεπερνάει τα 13Μ το σύνολο των επισυναπτόμενων.
* Θα πρέπει να λάβετε εντός της επόμενης εργάσιμης μέρας απαντητικό email ότι ελήφθη η αίτηση σας (σε περίπτωση που δεν το λάβετε παρακαλείσθε να υποβάλετε σχετικό ερώτημα στο sylff@uoa.gr). Το email αυτό θα είναι απλώς επιβεβαίωση λήψης αίτησης και σε καμία περίπτωση δεν θα σημαίνει ότι έχει γίνει δεκτή προς εξέταση (εάν για παράδειγμα δεν πληρούνται κάποια κριτήρια) και ασφαλώς μπορεί να σας ζητηθούν επιπρόσθετα στοιχεία μετά το πέρας της λήξης της προθεσμίας υποβολής και τη διασταύρωση των στοιχείων των αιτήσεων. Η πληρότητα των δικαιολογητικών που κατατίθενται είναι ευθύνη του υποψηφίου και δεν εξετάζονται πριν την λήξη της ημερομηνίας υποβολής.
* οι συστατικές επιστολές θα επισυνάπτονται ή θα δίνεται η δυνατότητα στο μέλος ΔΕΠ να τις στέλνει ο ίδιος/η ίδια εάν επιθυμεί. Σε περίπτωση που οι συστατικές επιστολές περικλείονται στην αίτησή σας, απαραίτητα κάθε επιστολή θα φέρει υπογραφή και πλήρη στοιχεία του συστήσαντος. Σε περίπτωση που επιθυμεί να αποστείλει ο ίδιος από το Ιδρυματικό του email την συστατική επιστολή, είναι αποδεκτό και απλό email προς sylff@uoa.gr οπωσδήποτε με Θέμα "Συστατική επιστολή για τον/την... - να συμπεριληφθεί στην αίτησή του/της για την υποτροφία SYLFF".
* Οι συστατικές επιστολές μπορούν να είναι είτε στην Ελληνική ή στην Αγγλική γλώσσα. Πρέπει να είναι πρόσφατες ώστε να αντικατοπτρίζουν την εικόνα του υποψηφίου κατά την περίοδο της υποψηφιότητας για την υποτροφία.
* Το αγγλικό βιογραφικό που θα επισυνάψετε παρακαλείσθε να είναι σε μορφή word.

Από τη Γραμματεία της Συντονιστικής Επιτροπής SYLFF ΕΚΠΑ